als_Latn dik_Latn sag_Latn
Ndërmarrja Publike Banesore (NPB) ka bërë të ditur se të hënën, më 3 korrik, do të vazhdojë procedura e lirimit të banesave të uzurpuara në lagjen Dardania të Prishtinës, transmeton Gazeta Metro.
Sipas NPB’së, të hënën do të lirohen banesat në katin e 2’të dhe të 3’të të hyrjes numër 2, përkatësisht Lamella SU-9/4, kurse më 10 korrik do të bëhet lirimi i banesave për hyrjen numër 4, në katet 2 dhe 3.
“Përmbarimi është caktuar në bazë të aktgjykimit të plotëfuqishëm të Gjykatës Komunale në Prishtinë C.Nr. 2326/05 me datë 22.09.2008 dhe ekzekutohet sipas konkluzionit nr.1153/15 të datës 15.05.2017 të Përmbaruesit Privat Vais Laë”, ka bërë të ditur NPB në Facebook.
Tutje, kjo ndërmarrje u ka bërë thirrje banorëve që jetojnë në ato banesa që të lirojnë vet vendbanimet e uzurpuara, për të parandaluar ndërhyrjen e forcave të zbatimit të ligjit.
NPB’ja kishte tentuar edhe me ndihmën e Policisë që të lirojë këto banesa nëntë muaj më parë, por kshte hasur në rezistencë dhe protesta të banorëve, për ç’gjë lirimi nuk u realizua. /gazetametro.net
als_Latn als_Latn als_Latn als_Latn als_Latn